Държавен вестник, бр. 6, 2014 г., стр. 55

БРОЙ  6	
Д Ъ Р Ж А В Е Н  В Е С Т Н И К 	
СТР.  55  
оперативният персонал на производителите 
незабавно информира оператора на електропре-
носната мрежа за тези последствия. Даващият 
разпореждането на своя отговорност може да 
отмени или да потвърди разпореждането.
(5) При смущения в електроенергийната 
система, които имат за последствия нарушаване 
на надеждността и качеството на паралелната 
работа:
1. могат да бъдат издавани диспечерски раз-
пореждания за прекратяване работата на пазара 
на електроенергия;
2. диспечерските разпореждания може да 
бъдат в съответствие с декларираните/дого-
ворените краткотрайно допустими технически 
характеристики на производствените агрегати 
на производители на електрическа енергия; 
такива разпореждания се издават и изпълняват 
незабавно с цел да бъде запазена целостта на 
електроенергийната система.
(6) Диспечерските разпореждания включват:
1. време за включване във/изключване от 
паралел;
2. въвеждане във/извеждане от първично 
регулиране;
3. параметри за участие в първично регулиране;
4. въвеждане във/извеждане от вторично 
регулиране;
5. параметри за участие във вторично регу-
лиране;
6. въвеждане във/извеждане от резерв/ремонт;
7. промяна в натоварването по активна/ре-
активна мощност;
8. промяна в планирания график по напре-
жение на шините на централата;
9. дейности, които са свързани с осигуря-
ване на безопасни условия при извършване на 
ремонтни работи, отнасящи се до мястото на 
присъединяване към преносната мрежа;
10. дейности в аварийни условия;
11. други дейности, които имат отношение към 
оперативното управление на електро­енергийната 
система.
(7) Издаване и регистриране на диспечерските 
разпореждания:
1. комуникационните средства за издаване и 
регистриране на диспечерските разпореждания 
са описани в глава трета „Присъединяване към 
преносната мрежа“;
2. диспечерските разпореждания трябва да 
бъдат структурирани така, че да бъде намалена 
вероятността от неразбиране и грешки;
3. диспечерските разпореждания трябва да се 
записват автоматично и да се архивират;
4. съхраняването на диспечерските разпо-
реждания трябва да бъде за срок не по-малък 
от един месец;
5. потвърждението за получаването на ди-
спечерски разпореждания трябва да бъде давано 
незабавно;
6. в случаите на издаване на диспечерски 
разпореждания по телефона длъжностното лице, 
което получава тези разпореждания, трябва да ги 
повтори; лицето, което издава разпорежданията, 
трябва да потвърди, че те са разбрани правилно;
7. последствията при неизпълнение на пра-
вилно издадени диспечерски разпореждания са 
регламентирани в Наредба № РД-16-57 от 2008 г. 
за дейността на операторите на електроенергий-
ната система и на разпределителните мрежи, 
както и на оперативния дежурен персонал от 
електроенергийните обекти и електрическите 
уредби на потребителите.
(8) При загуба на комуникации и невъзмож-
ност за издаване/получаване на диспечерски 
разпореждания:
1. засегнатите страни предприемат необхо-
димите действия за възстановяване на кому-
никациите;
2. производителите на електроенергия из-
пълняват предварително съгласуваните графици 
по активна мощност, напрежение на шините на 
електрическите централи и честота;
3. при необходимост се организират нови 
комуникационни пътища, за което засегнатите 
страни се информират взаимно.
Раздел II
Регулиране на честотата и обменните  
мощности
Чл. 148. (1) В този раздел се регламентират 
задълженията на оператора на електропреносната 
мрежа във връзка с управлението на честота-
та и обменните мощности и осигуряването на 
необходимите резерви по активна мощност, за 
да се гарантират качеството и сигурността на 
работата на електроенергийната система.
(2) Операторът на електропреносната мрежа 
е координатор на контролен блок по отношение 
на първичното и вторичното регулиране на 
честотата в рамките на координационен център 
„Север“ на ENTSO-E.
(3) Операторът на електропреносната мрежа 
е отговорник за издаване на единни опознава-
телни (идентификационни) кодове и за поддър-
жане регистрите на местата на измерване по 
границите на зоните за балансиране и зоните за 
регулиране, в това число по междусистемните 
електропроводи.
Чл. 149. Регулирането на честотата и актив-
ната мощност обхваща:
1. първично регулиране на честотата;
2. вторично регулиране на честотата и об-
менните мощности;
3. третично регулиране на активната мощност;
4. корекция на синхронното време.
Чл. 150. (1) Първично регулиране е автома-
тична функция на турбинните регулатори и има 
за задача да поддържа честотата в синхронната 
област в рамките на определени граници.
(2) Поддържането на резерв за първично 
регулиране в необходимия обем и качество е 
централно координирана системна услуга, из-
вършвана от оператора на електропреносната 
мрежа, предназначена за осигуряване надежд-
ността и качеството на паралелната работа.
(3) Изискванията по отношение на първичното 
регулиране са следните: